|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékТelefon: +381 21 487 46 08; 487 45 55 Fax: +381 21 557 074; 456 986 adrian.borka@vojvodinа.gov.rs  |
|  | Szám: 128-90-7/2019-05 | Dátum: 2019. február 25. |

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére szolgáló költségvetési eszközök odaítéléséről szóló tartományi képviselőházi rendelet (Vajdaság AT Hivatalos Lapja, 8/2019. szám) 7. szakasza alapján, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**NYILVÁNOS PÁLYÁZATOT**

hirdet

**A VAJDASÁG AUTONÓM TARTOMÁNYI ROMA NEMZETI KISEBBSÉG – NEMZETI KÖZÖSSÉG HELYZETÉNEK ELŐMOZDÍTÁSÁT MEGERŐSÍTŐ INTÉZKEDÉSEKET MEGVALÓSÍTÓ**

**PROGRAMOK ÉS PROJEKTEK 2019. ÉVI TÁRSFINANZÍROZÁSÁRA**

A pályázati kiírás célja egyesületek, alapok és alapítványok (a továbbiakban: pályázó) 2019. évi programjainak és projektjeinek támogatása, melyek a Vajdaság autonóm tartományi roma nemzeti kisebbség tagjainak helyzetét javító megerősítő intézkedések megvalósítására vonatkoznak.

1. **PÁLYÁZATI KERETÖSSZEG**

A nyilvános pályázat kiírása **2.000.000,00 dinár** összegre történik.

**II. PÁLYÁZATI FELTÉTELEK**

* A pályázati kérelmek benyújtásának határideje **2019. március 15.**
* A Titkárság roma nemzeti kisebbség helyzetének előmozdítására szánt költségvetési eszközeire a Vajdaság Autonóm Tartományban bejegyzett székhelyű roma nemzeti kisebbségi – nemzeti közösségi pályázók jogosultak.
* A nyilvános pályázaton a roma nemzeti kisebbség – nemzeti közösség tagjainak helyzetét javító projektekkel és programokkal pályázók részesülnek támogatási eszközökben, különösen az alábbiakra pályázók:
* a roma nemzeti kisebbség – nemzeti közösség nyelvének, a népszokásainak, a régi mesterségeinek ápolása és megóvása,
* a roma nemzeti kisebbség – nemzeti közösség néphagyományának őrzése és bemutatása,
* a roma nemzeti kisebbség – nemzeti közösség kultúrájának, tudományának és művészetének fejlődéséhez szükséges feltételek megteremtése,
* a roma nemzeti kisebbség – nemzeti közösség népi alkotóművészetének ápolása és ösztönzése,
* a roma nemzeti kisebbség – nemzeti közösség tekintetében kivételes jelentőségű kulturális javak bemutatása,
* a toleranciát és a roma nemzeti kisebbség – nemzeti közösség jogait ápoló irodalmi, drámaművészeti, színpadi és képzőművészeti alkotások, emlékrendezvények, fesztiválok, évfordulók alkalmából tartott rendezvények, művésztelepek, táborok,
* a toleranciát és a roma nemzeti kisebbség – nemzeti közösség jogait ápoló konferenciák, versenyek, összejövetelek és hasonlók,
* az amatőrizmus ápolása és fejlesztése, roma nemzeti kisebbségi – nemzeti közösségi együttesek fellépése,
* A pályázatra nem pályázhatnak a közvetlen és közvetett költségvetési felhasználók, gazdasági társaságok és a nemzeti kisebbségek nemzeti tanácsai.
* A nyilvános pályázatot közzé kell tenni Vajdaság Autonóm Tartomány Hivatalos Lapjában, Vajdaság AT egész területét lefedő tömegtájékoztatási eszközben, a Titkárság weboldalán és az e-Uprava portálon szerb nyelven, valamint a Vajdaság Autonóm Tartományban hivatalos használatban levő nemzeti kisebbségi nyelveken.

**III. KÜLÖN FELTÉTELEK**

**Közbeszerzések**

Ha a jelen pályázat szerinti eszközök igénybe vevőjére a Közbeszerzésekről szóló törvény vonatkozik, illetve ha a jelen pályázaton odaítélt eszközöket munkálatok, javak vagy szolgáltatások beszerzésére használja fel, a közpénzek részaránya pedig meghaladja a beszerzés értékének 50%-át, az eszközök igénybe vevője megrendelőnek minősül és köteles a Közbeszerzésekről szóló törvényt alkalmazni.

**IV. A PÁLYÁZÁS MÓDJA**

* Pályázati kérelmeket egy példányban, kizárólag a Titkárság pályázati formanyomtatványán lehet benyújtani.
* A pályázati dokumentáció **2019. február 20-ától** vehető át a Titkárság irodahelyiségeiben, vagy letölthető a Titkárság [www.puma.vojvodina.gov.rs](http://www.puma.vojvodina.gov.rs) webcímről.
* A pályázathoz kötelezően mellékelni kell:
1. a pályázó bejegyzéséről szóló hivatalos bizonyítékot (fénymásolat),
2. az adóazonosító szám (PIB) bizonylatát (fénymásolat).
* A pályázati kérelmeket szerb nyelven vagy a Vajdaság Autonóm Tartományban hivatalos használatban levő nemzeti közösségi nyelven kell benyújtani.
* A kedvező elbírálásban részesített pályázó, ha nem rendelkezik kincstárigazgatósági számlával, meghatározott határidőben köteles azt megnyitni, ami azt jelenti, hogy a hivatalos szervhez kell fordulnia ennek a számlának a megnyitása iránti kérelmével, majd a számlanyitást bizonyítékát megküldeni a Titkárságnak.

A pályázati kérelmek benyújtásának módja:

* személyesen, a tartományi közigazgatási szervek iktatójában Újvidéken
* postán a következő címre:

Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

21000 Újvidék Mihajlo Pupin sugárút 16.

(Pokrajinski sekretarijat za obrazovanje, propise, upravu i nacionalne manjine - nacionalne zajednice,

21 000 Novi Sad, Bulevar Mihajla Pupina 16).

Fel kell tüntetni:A ROMA NEMZETI KISEBBSÉG – NEMZETI KÖZÖSSÉG PÁLYÁZATRA

(ZA KONKURS – ROMSKA NACIONALNA MANJINA – NACIONALNA ZAJEDNICA)

**V. DÖNTÉSHOZATAL AZ ESZKÖZÖK ODAÍTÉLÉSÉRŐL**

* A Titkárság nyilvános pályázatára benyújtott programok és projektek társfinanszírozásra kiválasztásának mércéi:
* a program vagy projekt teljes anyagi költsége,
* a program vagy projekt területi jellege és jelentősége (pl. nemzetközi, községközi, helyi, multietnikus, tágabb jelentőségű),
* a program vagy projekt időtartama,
* a program vagy projekt résztvevőinek száma,
* a közönség érdeklődési foka és a látogatottság,
* médiajelenlét (rádió és TV közvetítések vagy felvételek, sajtótájékoztatás és a prezentáció egyéb módjai),
* elektronikus jelenlét, képviseltség és aktivitás (pl. internetes prezentáció, platformok, közösségi hálók megléte),
* kapcsolódó és utólagos cselekmények (pl. külön fellépés, a győztes bemutatkozása, gála est, gyűjtemény, katalógus és más publikációk kiadása)
* a pályázó programjába vagy projektjébe bevont személyek száma,
* a pályázó által szervezett egyéb tevékenységek, programok és projektek,
* a program vagy projekt más hazai vagy külföldi szerv, szervezet, alapítvány, adományozó vagy támogató által történő finanszírozása,
* a program és projekt fejlesztésének lehetősége és fenntarthatósága,
* a Tartományi Titkárságtól korábban nyert eszközök felhasználásának törvényszerűsége és hatékonysága.
* A határidőn túl beérkezett, a hiányos vagy szabálytalanul kitöltött, a nem a meghatalmazott személy által benyújtott, az olvashatatlanul vagy ceruzával kitöltött, valamint a pályázat tárgyától eltérő kérelmeket és azoknak a pályázóknak a kérelmeit, akik az előző évi támogatási eszközök felhasználásáról nem nyújtottak be beszámolót, illetve akikről kiderül, hogy nem a rendeltetésnek megfelelően használták fel ezeket, a Titkárság nem veszi figyelembe.
* A Titkárság fenntartja a jogát, hogy a pályázóktól, szükség esetén, kiegészítő dokumentációt és információkat kérjen, vagy helyszínelést végezzen, illetve az eszközök odaítélésére további feltételek teljesítését határozza meg.
* A pályázati kérelmeket és a csatolt dokumentumokat a Titkárság a pályázónak nem küldi vissza.
* A pályázati kérelmek beküldési határidejének lejárta után, a Titkárság, a határidőben benyújtott és szabályos pályázati kérelmeket megküldi a Roma Nemzeti Kisebbség Nemzeti Tanácsának (a továbbiakban: Nemzeti Tanács), hogy tegyen javaslatot az eszközök odaítélésére.
* A pályázati kérelmeket és a Nemzeti Tanács javaslatait a tartományi oktatási, jogalkotási közigazgatási és nemzeti kisebbségi – nemzeti közösségi titkár által kinevezett bizottság értékeli és bírálja el, amely rang-listát készít a megállapított követelmények és pontozási mód alapján.
* A pályázati bizottság előzetes ranglistát készít a benyújtott pályázatok (programok/projektek) értékeléséről és rangsorolásáról, amit közzétesz a Titkárság hivatalos weboldalán és az e-Uprava portálon.
* A pályázók az előzetes listára a közzétételt követő nyolc napos határidőben kifogást emelhetnek. A kifogásról hozott és indokolással ellátott határozatot a pályázati bizottság a kifogás kézhezvételét követő 15 napos határidőben meghozza. A kifogások szerinti eljárás lezárultával a pályázati bizottság a végleges listát megküldi a tartományi titkárnak jóváhagyásra.
* A programok/projektek kiválasztásáról szóló határozatot a titkár a kifogás benyújtására megállapított határidő leteltét követő 30 napon belül meghozza.
* A programok/projektek kiválasztásáról szóló határozatot közzéteszik a Titkárság hivatalos weboldalán és az e-Uprava portálon.
* A programok/projektek kiválasztásáról szóló határozat végleges.

**VI. TELJESÍTÉS**

* A Titkárság az odaítélt eszközöket a kedvezményezettek számlájára az aláírt szerződések alapján folyósítja, Vajdaság AT költségvetési bevételeinek ütemével összhangban.
* Az eszközök odaítéléséről szóló szerződés pontosítja a pályázó és a Titkárság minden jogát, kötelezettségét és felelősségét.
* Ha a támogatott pályázó nem írja alá a szerződést a Titkárság által meghatározott időben, úgy kell tekinteni, hogy elállt benyújtott pályázatától.
* A támogatott pályázó köteles az odaítélt eszközöket jogszerűen és rendeltetésszerűen felhasználni, valamint az eszközök rendeltetésnek megfelelő használatáról beszámolót benyújtani.
* A Titkárság figyelemmel kíséri az általa részfinanszírozott program/projekt megvalósítását.

További információ a nyilvános pályázatról a Titkárságon kapható a 021/487 4713-as telefonszámon, vagy az Zivana.Zivanovic@vojvodina.gov.rs e-mail címen.

 Nyilas Mihály s.k.,

 tartományi titkár